آمریکا گوج‌لری، سوریه'نین قوزئی-شرقینده گؤزلم نقطه‌لری یارا‌دیر.
آمریکا رهبرلیگین‌دکی داعش علیهینه کوالیسیونونون سؤزچوسو سرهنگ سن ریان، سوریه سرحدینده یارادیلا‌جاق گؤزلم نقطه‌لری‌نین مقصدی‌نین بو اولکه'دن قاچیپ تورکیه‌یه گیرمه‌یه چالیشا‌جاق ترور تشکیلاتی داعشین خادیم‌لرینی دایان‌دیرماق اولدوغونو دئییب.
سرهنگ ریان، ویدئو کونفرانس اوصولویلا آمریکا ساوونما ناظیرلیگینه (پنتاگون) باغ‌لانا‌راق، عراق و سوریه'ده داوام ائدن داعش علیهینه عملیات‌لارا دایر قیمتلن‌دیریردی.
ریان، تورکیه ایله آمریکانین منبیچ' ده آپاردیغی بیرگه کئشیکچی‌لرین، ترور تشکیلات‌لاری‌نین بو بؤلگه'یه گیرمه‌سینه مانع اولدوغونو و بؤلگه‌نین یاخشیلاشماسینا قاتقی وئردیگینی قئید ائتدی.
آمریکانین سوریه'نین قوزئی-شرق سرحدینه موشاهیده نقطه‌لری قوراجاغینی خاطیرلا‌دان ریان، دئدی:
"آمریکا گوج‌لری، اورتا فرات وادیسین‌دن قوزئی، تورکیه‌یه قاچا‌جاق اولان داعش خادیم‌لری‌نین قاچیش یول‌لارینی باغلاماق اوچون سوریه'نین قوزئی-شرقینده موشاهیده نقطه‌لری یارا‌دیر. بو موشاهیده نقطه‌لری عینی زاماندا داها چوخ شفاف‌لیق و تورکیه‌نین داعش اونسورلارین‌دان داها دا یاخشی قورونماسینی تامین ائده‌جک".
ریان، سرحد بؤلگه‌سینده نئچه موشاهیده نقطه‌سی قورا‌جاق‌لاری موضوعسون‌داکی سوال اوزرینه، حاضیردا یالنیز بعضی مقام‌لاری آشکار ائتدیک‌لرینی، هله کی، هر هانسی بیر موشاهیده نقطه‌سی یاراتمادیغینی ایفاده ائتدی.
میللی ساوونما ناظیری حلوصی آخارین موشاهیده نقطه‌لری موضوعسون‌داکی اعتراضی خاطیرلادیلا‌راق بو موشاهیده نقطه‌لری ی.پ.گ-نین قورونماسی‌نین دا گودوب نظرده توتمادیغینا دایر سوالا ایسه ریان، "بو، سوریه'نین قوزئی-دوغو بؤلگه'نین امنیتی تامین ائتمه‌یه یؤنلیب و تورکیه‌نین قایغی‌لارینی دا نظره آلیر. اونا گؤره بو واجیب‌دیر. اونلار هم ناتو طرفداشی، هم ده کوالیسیون طرفداشی‌دیر." جوابینی وئردی.
سرهنگ ریان، تورکیه‌نین بو مسئله‌ده راضی‌لیغی‌نین آلینیب اولونمادیغینا دایر سوال اوزرینه،
"تورکیه بو باره‌ده تام معلوماتلاندیریلیب." ایفاده‌لرینی ایستیفاده ائتدی.
آمریکا ساوونما ناظیری جیمز متیس، اؤتن هفته آمریکانین سوریه'نین قوزئی- دوغو سرحدینه موشاهیده نقطه‌لری قوراجاغینی آچیقلاییب و بو موشاهیده منطقه‌لری‌نین، تورکیه‌یه یؤنلیک هر هانسی بیر تهدیده قارشی تورکیه'نی بیلگیلندیرمه مقصدیله قورولاجاغینی ادعا ائتمیشدی.
میللی ساوونما ناظیری آخار، بو مسئله‌دکی ناراحات‌لیغینی دیله گتیره‌رک، آمریکالی دینلییجی‌لرینه اعتراض‌لارینی گؤستردیگینی بیلدیرمیشدی.
